钦定古今图书集成/明伦汇编/官常典/第765卷 > 说苑 > 巴肃
## 钦定古今图书集成/明伦汇编/官常典/第765卷 > 说苑 > 巴肃

按《后汉书》本传：“肃字恭祖，勃海高城人也。初察孝廉，
历慎令、贝丘长，皆以郡守非其人，辞病去。辟公府，稍
迁，拜议郎，与窦武、陈蕃等谋诛阉官，武等遇害，肃亦
坐党禁锢。中常侍曹节后闻其谋，收之，肃自载诣县，
县令见肃，入阁解印绶与俱去。肃曰：‘为人臣者，有谋
不敢隐，有罪不逃刑。既不隐其谋矣，又敢逃其刑乎’？”
遂被害。刺史贾琮刊石立铭以记之。